CELEX: 32021D0711
Language: lv
Date: 2021-04-29 00:00:00
Title: Padomes Lēmums (KĀDP) 2021/711 (2021. gada 29. aprīlis), ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā

30.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 147/17
               
            
         PADOMES LĒMUMS (KĀDP) 2021/711
         (2021. gada 29. aprīlis),
         ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 22. aprīlī pieņēma Lēmumu 2013/184/KĀDP (1) par ierobežojošiem pasākumiem saistībā ar situāciju Mjanmā/Birmā.
                  
               
                     (2)
                  
                  
                     Pamatojoties uz Lēmuma 2013/184/KĀDP pārskatīšanu, ierobežojošie pasākumi būtu jāatjaunina līdz 2022. gada 30. aprīlim.
                  
               
                     (3)
                  
                  
                     Attiecībā uz diviem ierakstiem ir saņemta atjaunināta informācija.
                  
               
                     (4)
                  
                  
                     Tāpēc Lēmums 2013/184/KĀDP būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmumu 2013/184/KĀDP groza šādi:
            
                        1)
                     
                     
                        lēmuma 12. pantu aizstāj ar šādu:
                        
                           “12. pants
                           Šo lēmumu piemēro līdz 2022. gada 30. aprīlim. To pastāvīgi pārskata. To atjaunina vai attiecīgi groza, ja Padome uzskata, ka lēmuma mērķi nav sasniegti.”;
                        
                     
                  
                        2)
                     
                     
                        pielikumu groza tā, kā izklāstīts šā lēmuma pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 29. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Lēmums 2013/184/KĀDP (2013. gada 22. aprīlis) par ierobežojošiem pasākumiem saistībā ar situāciju Mjanmā/Birmā (OV L 111, 23.4.2013., 75. lpp.).
      
      
         
            PIELIKUMS
            Lēmuma 2013/184/KĀDP pielikumā izklāstītā fizisku un juridisku personu, vienību un struktūru saraksta 4. un 10. ieraksts tiek aizstāti ar šādiem ierakstiem:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “4.
                        
                        
                           Aung Aung
                        
                        
                           Dzimums: vīrietis
                           Militārais identifikācijas numurs: BC 23750
                        
                        
                           Ģenerālmajors Aung Aung ir Mjanmas bruņoto spēku (Tatmadaw) Dienvidrietumu pavēlniecības komandieris un bijušais Mjanmas bruņoto spēku (Tatmadaw) 33. vieglo kājnieku divīzijas komandieris. Tādā ziņā viņš ir atbildīgs par nežēlīgiem noziegumiem un smagiem cilvēktiesību pārkāpumiem, ko 2017. gada otrajā pusē pret rohindžu tautības iedzīvotājiem Rakhainas pavalstī veica 33. vieglo kājnieku divīzija. Starp tādiem minama nelikumīga nonāvēšana, seksuāla vardarbība un sistemātiska rohindžu mājokļu un ēku dedzināšana.
                        
                        
                           25.6.2018.
                        
                     
                           10.
                        
                        
                           Khin Hlaing
                        
                        
                           Dzimšanas datums: 1968. gada 2. maijs
                           Dzimums: vīrietis
                        
                        
                           Ģenerālmajors Khin Hlaing ir Mjanmas bruņoto spēku (Tatmadaw) Trīsstūra reģiona komandieris. Viņš ir bijušais 99. vieglo kājnieku divīzijas komandieris un Mjanmas bruņoto spēku (Tatmadaw) Ziemeļaustrumu pavēlniecības komandieris. Būdams 99. vieglo kājnieku divīzijas komandieris, viņš pārraudzīja militāras operācijas, ko Šanas pavalstī veica 2016. gadā un 2017. gada sākumā. Tādā ziņā viņš ir atbildīgs par nežēlīgiem noziegumiem un smagiem cilvēktiesību pārkāpumiem, ko 2016. gada otrajā pusē pret ciematu iedzīvotājiem, kas pieder pie etniskas minoritātes, Šanas pavalstī veica 99. vieglo kājnieku divīzija. Starp tādiem minama nelikumīga nogalināšana, piespiedu aizturēšana un ciematu iznīcināšana.
                        
                        
                           21.12.2018.”